อาการผุ่ที่ติดเชื่อhivจะมีอาการแบบนี้ไหมคับ ไอแห้งๆนานๆหายอาทิต หรือเกิดจากอะไร
สวัสดีค่ะ อาการของโรค hiv แบ่งได้เป็น 3 ระยะหลักๆ1 ระยะติดเชื้อเฉียบพลัน คือรับเชื้อมาในช่วงแรก เชื้อกำลังเติบโตอย่างรวดเร็วในร่างกาย มักจะมีอาการไข้ ปวดเมื่อยตามตัว เจ็บคอ คล้ายเป็นหวัด ในช่วง 2-4 อาทิตย์หลังรับเชื้อ จากนั้นอาการเหล่านี้จะหายไปได้เอง2 ระยะฟักตัวของโรค คือเชื้อโตอยู่ในร่างกายอย่างช้าๆ มักไม่มีอาการแสดงอะไร เวลาแตกต่างกันในแต่ละคน อยู่ในช่วง 2-10 ปี3 ระยะแสดงของโรคที่เรียกว่าเอดส์ คือเชื้อชนะภูมิคุ้มกันในร่างกายแล้ว ภูมิคุ้มกันจะลงต่ำมาก จนติดเชื้อฉวยโอกาสเช่น วัณโรค ปอดบวม เชื้อราขึ้นสมอง และเสียชีิวิตจากโรคฉวยโอกาสในที่สุดอาการที่กล่าวมานั้นอาจเข้าได้กับวัณโรค ซึ่งเป็นโรคฉวยโอกาสชนิดหนึ่ง หรือทางเดินหายใจอักเสบจากสาเหตุอื่นๆเช่นคออักเสบ หลอดลมอักเสบ หรือภูมิแพ้ แนะนำว่าถ้าไอติดต่อกันเกิน 2 อาทิตย์ ร่วมกับมีเลือดปน หอบเหนื่อย มีไข้สูง ควรไปพบแพทย์เพื่อหาสาเหตุเพิ่มเติม ยังบอกไม่ได้ว่าเป็นอาการ hiv หรือไม่ คือมีโอกาสจะเกี่ยวและไม่เกี่ยวค่ะการดูแลตัวเองเบื้องต้น ดื่มน้ำมากๆ รับประทานยาแก้ไอ หลีกเลี่ยงการไปในที่ชุมชนเพื่อลดการแพร่เชื้อ